b"\n_START_ARTICLE_\n\xc3\x92scar L\xc3\xb3pez Hern\xc3\xa1ndez\n_START_SECTION_\nTraject\xc3\xb2ria\n_START_PARAGRAPH_\nFormat al planter del FC Barcelona, hi va passar pels equips C i B de l'entitat blaugrana. Debuta amb el primer equip el 25 de maig de 2003 davant el Recreativo de Huelva, disputant altres set partits entre eixa temporada i la posterior. Tamb\xc3\xa9 hi va participar en un encontre de la Copa de la UEFA._NEWLINE_No arriba a consolidar-se al primer equip del Barcelona i \xc3\xa9s cedit a la SS Lazio per jugar la Serie A italiana 04/05, on va disputar 14 partits a la lliga, dues a la copa i tres m\xc3\xa9s a la Lliga de Campions._NEWLINE_L'any seg\xc3\xbcent retorna a la competici\xc3\xb3 espanyola per ser cedit de nou, ara al Real Betis. Al conjunt sevill\xc3\xa0 hi disputa 18 partits de lliga i participa tamb\xc3\xa9 a competicions europees. L'estiu del 2006 la cessi\xc3\xb3 es transforma en trasp\xc3\xa0s, per\xc3\xb2 no aconsegu\xc3\xad un lloc titular al Betis. Al gener del 2007 ser\xc3\xa0 cedit per sis mesos al N\xc3\xa0stic de Tarragona, on pateix una seriosa lesi\xc3\xb3 que el mant\xc3\xa9 fora dels terrenys de joc quasi un any. Despr\xc3\xa9s d'un any i mig, el juliol de 2008 retorna a la disciplina b\xc3\xa8tica, per\xc3\xb2 al no comptar i no trobar equip, no \xc3\xa9s registrat a la competici\xc3\xb3. A principis del 2010 va fitxar pel CD Numancia."